युवा आगे आएंगे तभी गांव का सर्वांगीण विकास संभव: सेन
कोटड़ी | युवाओंके आगे आने पर ही गांवों का विकास संभव है। युवा गांव में ग्राम युवा संसद का गठन कर विकास की प्राथमिकता तय करें ताकि जनता की आवश्यकताओं को समय पर पूरा किया जा सके। सरकार के केशलैस अभियान में आम नागरिकों को जोड़ने का प्रयास करना चाहिए। यह बात रविवार को चारभुजा मंदिर में नेहरू युवा केंद्र के तत्वावधान में आयोजित पांच मंडल स्तरीय ग्राम युवा संसद कार्यक्रम में राजस्थान सरकार में कैश कला बोर्ड के सदस्य प्रहलाद सेन ने कही। भाजपा नेता रामस्वरूप गुर्जर ने ग्रामीण विकास में केंद्र राज्य सरकार की योजनाओं को जन-जन तक पहुंचाने में युवाओं की भूमिका को अहम बताया। भीलवाड़ा कॉलेज छात्रसंघ अध्यक्ष गजेंद्र सिंह राठौड़ ने युवाओं में जोश भरते हुए देश समाजोत्थान में पूरा सहयोग कर लोगों को सरकार की योजनाओं से जोड़ने पर जोर दिया। उदयपुर छात्रसंघ महासचिव जितेंद्र सिंह आंचलिया ने स्वच्छता अभियान में युवाओं में जागृति लाने और गांवों में अभियान चला कर स्वच्छता की अलख जगाने की जिम्मेदारी सौंपी। कार्यक्रम में राष्ट्रीय युवा कोर राघव आचार्य, वृद्धि शंकर गाडरी ने नेहरू युवा केंद्र के तहत आयोजित कार्यक्रमों के बारे में जानकारी दी। अनुराग सोनी, देवेंद्र सिंह खोलपुरा, शुभम सोनी किशनगढ़, विजयपाल सिंह राठौड़ छापड़ेल, हरि तेली ने भी विचार व्यक्त किए।
hin_Deva hin_Deva